Nurcile cu coronavirus, în stare avansată de descompunere, ies prin pământ din gropile comune unde au fost aruncate.
Cadavrele unor nurci sacrificate au început să iasă prin pământ în Danemarca. Câteva milioane de animale au fost ucise din cauza unei mutații a coronavirusului. De vină sunt solul nisipos și gazele emanate în procesul de descompunere.
Mai multe milioane de nurci au fost sacrificate și îngropate în Danemarca, după ce o formă mutantă de coronavirus a fost descoperită la ele. Pe locul unde sunt amplasate gropile comune au fost descoperite trupuri de nurci ieșind din pământ, transmite Daily Mail.Cauza bizarului fenomen este una cât se poate de naturală. Cadavrele se umplu cu gaz în timpul descompunerii, iar asta le forțează să iasă la suprafață.Inițial, animalele au fost acoperite cu var. Poliția din West Jutland a decis ca nurcile să fie reîngropate.Animalele erau îngropate la peste un metru adâncime, iar acum mai mult pământ este adus pentru a acoperi mai bine gropile comune. Thomas Kristensen, de la Poliția Națională, spune că solul nisipos este parțial responsabil pentru fenomen."Solul nisipos, împreună cu gazele provenite de la procesul de descompunere, care provoacă o umflare a trupurilor animalelor au determinat cadavrele să iasă la suprafață", spune Kristensen.Pe rețelele de socializare danezii au făcut haz de necaz. "Fugiți…vin nurcile zombie", a scris Nicolai Nielsen.